《东湖留题 桃溪庵》
宋代·黄裳

灼灼芳意闹，涓涓朱弦鸣。晴光发清浅，翠华相合并。

寒涘通游发，清杯得落英。且慰浮生劳，勿念閒名轻。

桃溪日日流，弗止何独行。桃花年年开，既落还复荣。

昔闻避世士，有物应混成。不行亦不止，不死亦不生。

祇闻庄学羡，俄失何必惊。此语谁与解，住庵如登瀛。

作者简介：黄裳（1044-1130），字勉仲，延平（今福建南平）人。元丰五年（1082）进士第一，累官至端明殿学士。卒赠少傅。著有《演山先生文集》、《演山词》。黄裳是北宋著名文学家和词人，其词语言明艳，如春水碧玉，令人心醉，著有《演山先生文集》、《演山词》，词作以《减字木兰花》最为著名，流传甚广。